Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1993. évi LV. törvénynek, illetve a végrehajtásáról
Paragraph Index: 87

1946. évi XV. törvénnyel becikkelyezett — 1946. február 27-én kelt — magyar—csehszlovák lakosságcsere egyezmény alapján áttelepültek Csehszlovákiában maradt vagyonára a Párizsi Békeszerződés 29. cikke alkalmazható volt, Csehszlovákia a Magyar Köztársaságtól őt megillető jóvátételként azt lefoglalhatta, elvehette. A magyar állam a polgárainak ily módon okozott kárt — a kárpótlásnak a belső jogban már megvalósult elvei szerint — kárpótolnia kell, amint arról az alkotmánybírósági határozat is szólt. Ha ez nem történik meg, az a felsorolt alkotmányos jogokkal összefüggésben sérelmet okoz. Az állampolgári jogok országgyűlési biztosa ajánlással fordult a miniszterelnökhöz, a külügyminiszterhez és az igazságügy-miniszterhez, és kezdeményezte: a nemzetközi szerződéssel okozott károkért való kárpótlásról rendelkező törvény hatálya terjedjen ki a csehszlovák—magyar lakosságcsere egyezménnyel érintettekre is. Az ajánlásra a Külügyminisztérium — mint a készülő törvénytervezet kidolgozásának felelőse — közölte, hogy a törvénytervezet az említett alkotmánybírósági határozat értelmében csupán a Párizsi Békeszerződés 29. cikkének

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes